Brønderslev Idrætsforenings bordtennisafdeling kan nu prale med at have hele fem danmarksmestre.

Efter en super weekend til LM har BI-bordtennis nu fem landsmestre og endnu flere med medaljer. Dermed fulgte de talentfulde spillere op på en fremragende sæson, der bare bliver bedre og bedre. Victor Nyvang Lund vandt landsmesterskabet i holdkamp i Puslinge D. Desuden vandt han individuelt en sølvmedalje i Minipuslinge D. Mike Hwiid, Frederik Jarl Nielsen og Bjarke Krog stillede med et rent Brønderslev-hold i Yngre Drenge B, som de vandt. Junior D landsmester blev Brønderslevs Emil Hilfing Larsen, som ifølge bordtennisklubben spillede bedre end nogensinde. Derudover vandt flere unge nordjyder medaljer i diverse grupper og aldre.